4. AΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 523814 της 20/23 Μαΐου 1977 (ΦΕΚ Β΄ 469) Περί καθορισμού τιμών διανυκτερεύσεως των Κέντρων Παραθερισμού Αλλοδαπών. Έχοντες υπ’ όψει: 1.Τον Νόμ. 1624/51 "περί ΕΟΤ", ως ούτος τροποποιηθείς ισχύει σήμερον. 2.Τον Νόμ. 3185/55 άρθρ.2 παρ.7 "περί κέντρων διακοπών και παραθερισμού αλλοδαπών". 3.Την ανάγκην εκδόσεως κανονιστικής αποφάσεως ρυθμιζούσης τα της εφαρμογής των διατάξεων του προαναφερθέντος Νόμ. 3185/55 ως τούτο προβλέπεται εις το άρθρ.2 παρ.7 εν σχέσει με την λειτουργίαν των "κέντρων διακοπών και παραθερισμού αλλοδαπών". 4.Την υπ' αριθ. 573/13.5.1977 απόφασιν του Δ.Σ. του ΕΟΤ, αποφασίζομεν: Εγκρίνομεν όπως: α.Αι τιμαί διανυκτερεύσεως των Κέντρων Παραθερισμού Αλλοδαπών των αποτελουμένων εκ μονίμων εγκαταστάσεων καθορίζονται αι αυταί με τας των ξενοδοχείων αναλόγου τάξεως, λαμβανομένων υπ' όψιν των αντιστοίχων προδιαγραφών ανεγέρσεως. Εφ' όσον εις το "Κέντρον" παρέχονται επί πλέον 10 τουλάχιστον εκ των αλλοδαπών ψυχαγωγιών άνευ ουδεμίας ειδικής επιβαρύνσεως, επιτρέπεται η είσπραξις ελευθέρως και τιμών ανωτέρων των δια τα αντίστοιχα ξενοδοχεία ισχυουσών. Αθλητικά: 1)Ιστιοπλοΐα 2)Θαλάσσιον σκι 3)Υποβρύχιος αλιεία 4)Κατάδυσις με οξυγόνον 5)Ιππασία 6)Γκολφ 7)Γυμναστική 8)Γιόγκα 9)Κολύμβησις 10)Τζούντο 11)Ξιφασκία 12)Σκοποβολή με τόξον 13)BOWLING 14)Βόλεϋ 15)Ράγκμπι 16)Μπάσκετ 17)Χειρόσφαιρον 18)Αθλητισμός 19)Κανώ 20)Πάλη 21)Σκι στα χιόνια 22)Άρμα με ιστία 23)Πατινάζ 24)Τουρισμός 25)Χόκεϋ στο χιόνι Καλλιτεχνικά: 1)Θέατρον 2)Καμπαρέ – μιούζικ χωλ 3)Παιγνίδια διάφορα 4)NIGHT CLUB – χορός 5)Κλασσικός – μοντέρνος χορός 6)Ορχήστρα 7)CLUB δια νέους. 8)ΜΙΝΙ CLUB 9)Φωτογραφία β.Αι εισπρακτέαι τιμαί δια διανυκτερεύσεις εις ημιμονίμους εγκαταστάσεις των κέντρων διακοπών και παραθερισμού αλλοδαπών, είναι αι αντιστοιχούσαι εις τα ξενοδοχεία Γ΄ τάξεως. γ)Αι εισπρακτέαι τιμαί δια διανυκτερεύσεις εις προσωρινάς εγκαταστάσεις των κέντρων διακοπών και παραθερισμού αλλοδαπών είναι αι αντιστοιχούσαι εις τα ξενοδοχεία Δ΄ τάξεως. δ.Αι εισπρακτέαι τιμαί δια το πρωϊνόν ρόφημα και το γεύμα ή δείπνον, δέον να είναι κατ' ελάχιστον όριον αι υπό των εκάστοτε εν ισχύϊ αγορανομικών διατάξεων καθοριζόμεναι ΤΑBLE D' HOTE εις εστιατόρια ξενοδοχείων Γ΄ τάξεως. ε.Οι ιδιοκτήται ή εκμεταλλευταί των κέντρων διακοπών και παραθερισμού αλλοδαπών, υποχρεούνται να δηλώνουν προς έγκρισιν υπό του ΕΟΤ μέχρι της 31ης Δεκεμβρίου εκάστου έτους και εντός των πλαισίων των ισχουσών εκάστοτε τιμών ξενοδοχείων, τας τιμάς τας οποίας επιθυμούν να εισπράττωσι δια το προσεχές έτος. Εις περίπτωσιν καθ' ην μέχρι της προαναφερθείσης ημερομηνίας της 31ης Δεκεμβρίου, δεν ήθελον δηλωθή αι επιθυμηταί τιμαί, τούτο θέλει θεωρηθή ότι επελέγησαν τα ανώτατα όρια τιμών των ισχυουσών δια τας αντιστοίχους τάξεις ξενοδοχείων. ς.Το 75% κατ' ελάχιστον όριον, των ετησίων εισπράξεων των προκυπτουσών εκ του αθροίσματος των διανυκτερεύσεων πλέον διατροφής (πρωϊνών και γευμάτων) εισπράττονται εις ξένον συνάλλαγμα, η εισαγωγή του οποίου εν Ελλάδι αποδεικνύεται εκ βεβαιώσεων των νομίμως λειτουργουσών εν Ελλάδι Τραπεζών. Αι προαναφερόμεναι βεβαιώσεις εισαγωγής συναλλάγματος συνοδευόμεναι υπό υπευθύνου δηλώσεως του άρθρ.1 του Ν.Δ. 105/69, υπογραφομένης υπό του νομίμου εκπροσώπου του κέντρου παραθερισμού και διακοπών αλλοδαπών, εν σχέσει με τον αριθμόν των πραγματοποιηθεισών κατά την διάρκειαν του έτους διανυκτερεύσεων, δέον να προσκομίζωνται εις την αρμοδίαν υπηρεσίαν του ΕΟΤ μέχρι της 31ης Δεκεμβρίου εκάστου έτους, άλλως η άδεια λειτουργίας του "Κέντρου" θα ανακαλήται. Η ισχύς της παρούσης άρχεται από της 1ης Ιουν. 1977. (Αντί για τη σελ. 116,725(δ) Σελ. 116,725(ε) Τεύχος 1284–Σελ. 123 Κέντρα παραθερισμού-Χώροι Κατασκήνωσης (Κάμπινγκ) 18.Β.ν.4 404 